Fidesz.hu - A migráció és annak megakadályozása lesz a parlamenti ülésszak fő témája
Meg kell védeni Magyarországot a kötelező betelepítési kvótától - jelentette ki Halász János, hangsúlyozva, hogy ebben a kérdésben vita zajlik a bevándorlást elutasítók és támogatók, így Budapest és Brüsszel között. Utóbbi a Soros-tervet hajtja végre - mondta. A frakciószóvivő jelezte, arra számítanak, hogy "az ellenzék is megvédi Magyarországot", támogatva a kormány által képviselt "egyetlen ésszerű politikát". A tervezett nemzeti konzultáció kapcsán Halász János jelezte, szeretnének megkérdezni mindenkit a témában, és "nagyon fontos, hogy minél több magyar ember mögöttünk legyen" a bevándorlásról szóló vita során.